Muxtor Tleuberdining so‘zlariga ko‘ra, sanksiyalar sharoitida erkin bozorni tashkil etish uchun YeOII faoliyatini o‘zgartirish zarur. Foto: AP Sanksiyaviy ziddiyat Yevrosiyo iqtisodiy ittifoqini o‘zgartirish zaruratini keltirib chiqarmoqda, dedi Qozog‘iston tashqi ishlar vaziri Muxtor Tleuberdi. "Sanksiyaviy ziddiyat haqiqatan erkin bozorni tashkil etish uchun YeOII faoliyatini o‘zgartirishni taqozo qilmoqda", — dedi Tleuberdi. Uning so‘zlariga ko‘ra, Qozog‘iston 2022 yilda MDHga raislik davomida iqtisodiy hamkorlikni faollashtirish orqali tashkilot samaradorligini oshirish masalalariga e’tibor qaratadi. Tleuberdi Qozog‘istonning KXShTdagi ishtiroki muhim yo‘nalishlardan biri ekanligini qayd etdi. "Tashkilotning asosiy vazifalari tinchlik va barqarorlikni mustahkamlash, a’zo davlatlar hududiy yaxlitligi va suverenitetini himoya qilish", — deb ta’kidladi u.